
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 281 

13 Φεβρουάριου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

1η Τροποποίηση της υπ’ αριθμ. 16270/23.11.12 (ΦΕΚ 
3246/Β'/2012) Υπουργικής απόφασης (ΥΑ) για τη 
Σύσταση Επιτροπών Παρακολούθησης και Λεπτο¬ 
μέρειες Εφαρμογής για την Παραλαβή των Επεν¬ 
δύσεων και την Καταβολή της Αναλογούσας Δη¬ 
μόσιας Οικονομικής Ενίσχυσης. 

Μέτρο 121: «ΕΚΣΥΓΧΡΟΝΙΣΜΟΣ ΓΕΩΡΓΙΚΩΝ ΕΚ¬ 


ΜΕΤΑΛΛΕΥΣΕΩΝ». 1 

Παροχή εξουσιοδότησης για υπογραφή εγγράφων 
«ΜΕ ΕΝΤΟΛΗ ΑΝΤΙΠΕΡΙΦΕΡΕΙΑΡΧΗ» από την Προ- 
ϊσταμένη της Διεύθυνσης Αγροτικής Οικονομίας 
και Κτηνιατρικής της Π.Ε. Πιερίας. 2 


ΑΠΟΦΑΣΕΙ Σ 

Αριθμ. 2652 (1) 

1η Τροποποίηση της υπ’ αριθμ. 16270/23.11.12 (ΦΕΚ 3246/ 
Β'/2012) Υπουργικής απόφασης (ΥΑ) για τη Σύστα¬ 
ση Επιτροπών Παρακολούθησης και Λεπτομέρειες 
Εφαρμογής για την Παραλαβή των Επενδύσεων και 
την Καταβολή της Αναλογούσας Δημόσιας Οικονο¬ 
μικής Ενίσχυσης. 

Μέτρο 121: «ΕΚΣΥΓΧΡΟΝΙΣΜΟΣ ΓΕΩΡΓΙΚΩΝ ΕΚΜΕ¬ 
ΤΑΛΛΕΥΣΕΩΝ». 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

1.1. Του Π.Δ. 402/1988 (ΦΕΚ 187/Α788) «Οργανισμός 
Υπουργείου Γεωργίας», όπως τροποποιήθηκε και ισχύει. 

1.2. Του άρθρου 90 του «Κώδικα Νομοθεσίας για την 
Κυβέρνηση και Κυβερνητικά Όργανα» που κυρώθηκε με 
το πρώτο άρθρο του Π.Δ. 63/2005 (ΦΕΚ 98/Α705). 

1.3. Του ν. 3614/07 (ΦΕΚ 267/Α707) «Διαχείριση, έλεγ¬ 
χος και εφαρμογή αναπτυξιακών παρεμβάσεων για την 
προγραμματική περίοδο 2007-2013» και ειδικότερα το 
άρθρο 37, όπως τροποποιήθηκε με τον ν. 3840/10 (ΦΕΚ 
53/Β731.03.10.). 


1.4. Την υπ’ αριθμ. 324005/09-09-2008 (ΦΕΚ 1886/Β7 
12-09-2008) κοινή υπουργική απόφαση των Υπουργών 
Εσωτερικών, Οικονομίας και Οικονομικών και Αγροτικής 
Ανάπτυξης και Τροφίμων «Αναδιάρθρωση, αρμοδιότητες 
και κατανομή προσωπικού Ειδικών Υπηρεσιών του Υπουρ¬ 
γείου Αγροτικής Ανάπτυξης και Τροφίμων για το Πρό¬ 
γραμμα Αγροτικής Ανάπτυξης της Ελλάδας 2007-2013», 
όπως τροποποιήθηκε με την υπ’ αριθμ. 135073/03-02-2011 
κοινή υπουργική απόφαση (ΦΕΚ 315/Β"/25-02-2011). 

1.5. Την υπ’ αριθμ. 262066/19.02.2009 (ΦΕΚ 327/Β7 
23.02.2009) απόφαση του Υπουργού Αγροτικής Ανά¬ 
πτυξης και Τροφίμων, εκχώρησης αρμοδιοτήτων του 
Ο.Π.Ε.Κ.Ε.Π.Ε. ως Οργανισμού Πληρωμών στο πλαίσιο 
διαχείρισης του Ε.Γ.Τ.Α.Α., στην Ειδική Υπηρεσίας Δια¬ 
χείρισης του ΠΑΑ 2007-2013. 

1.6. Την υπ’ αριθμ. 4985/21-6-2010 (ΦΕΚ 1026/Β710) κοινή 
υπουργική απόφαση των Υπουργών Εσωτερικών, Απο¬ 
κέντρωσης και Ηλεκτρονικής Διακυβέρνησης, Οικονο¬ 
μικών, Οικονομίας, Ανταγωνιστικότητας και Ναυτιλίας, 
Αγροτική Ανάπτυξης και Τροφίμων (κοινή υπουργική 
απόφαση υπ’ αριθμ. 724/10) που αφορά τα Καθεστώτα 
Ενισχύσεων του Μέτρου 121: «Εκσυγχρονισμός των γε¬ 
ωργικών εκμεταλλεύσεων» του Προγράμματος «Αγροτι¬ 
κή Ανάπτυξη της Ελλάδας 2007-2013» όπως αυτή τροπο¬ 
ποιήθηκε με τις υπ’ αριθμ. 5719/2.6.2011 (ΦΕΚ 1145/Β72011) 
και 2970/6.3.2012 (ΦΕΚ 645/Β72012) όμοιες αποφάσεις 
και ιδίως το άρθρο 24 αυτής. 

1.7. Την υπ’ αριθμ. 11308/16-11-2010 (ΦΕΚ 1964/Β710) 
απόφαση του Υπουργού Αγροτικής Ανάπτυξης και 
Τροφίμων για την «θέσπιση λεπτομερειών εφαρμογής 
για την υποβολή αιτήσεων ενίσχυσης στο πλαίσιο του 
καθεστώτος ενισχύσεων για την ενθάρρυνση των επεν¬ 
δύσεων στις γεωργικές εκμεταλλεύσεις» όπως ισχύει 
κάθε φορά, και ιδίως το άρθρο 30 αυτής. 

1.8. Της υπ’ αριθμ. 2049/20-04-11 (ΦΕΚ 1183/Β711) απόφα¬ 
σης του Υπουργού Αγροτικής Ανάπτυξης και Τροφίμων 
θέσπισης του Συστήματος Διαχείρισης καΓΕλεγχου του 
ΠΑΑ 2007-2013, όπως ισχύει κάθε φορά. 

1.9. Την υπ’ αριθμ. Ε(2007) 6015/29-11-2007 απόφαση της 
Ευρωπαϊκής Επιτροπής για την έγκριση του «Προγράμ¬ 
ματος Αγροτικής Ανάπτυξης της Ελλάδας 2007-2013», 
όπως αυτή ισχύει κάθε φορά, καθώς και τις τροποποι¬ 
ήσεις του ΠΑΑ που δεν απαιτούν τροποποίηση της υπ’ 
αριθμ. Ε(2007) 6015/29-11-2007 απόφασης της Ευρωπα¬ 
ϊκής Επιτροπής για την έγκριση του ΠΑΑ. 

1.10. Την υπ’ αριθμ. 16270/23.11.12 (ΦΕΚ 3246/Β72012) 
υπουργική απόφαση για τη Σύσταση Επιτροπών Πα¬ 
ρακολούθησης και Λεπτομέρειες Εφαρμογής για την 
Παραλαβή των Επενδύσεων και την Καταβολή της Ανα- 
λογούσας Δημόσιας Οικονομικής Ενίσχυσης. 

2. Το γεγονός ότι από την παρούσα δεν προκαλείται 
δαπάνη, αποφασίζουμε: 

Άρθρο 1 

Τροποποίηση του άρθρου 7 

της υπ’ αριθμ. 16270/23.11.12 υπουργικής απόφασης 
(ΦΕΚ 3246/Β72012) 

Αντικαθιστούμε το άρθρο 7 της υπ’ αριθμ. 16270/23.11.2012 
υπουργικής απόφασης (ΦΕΚ 3246/Β72012) ως εξής: 

«Αρθρο 7 

Τροποποίηση επενδυτικών Σχεδίων Βελτίωσης 

Α. Τα επενδυτικά σχέδια βελτίωσης εκτελούνται χωρίς 
ουσιώδεις παρεκκλίσεις ή/και μεταβολές από τα οριζό¬ 
μενα στην ατομική απόφαση έγκρισης του δικαιούχου, 
όπως αναφέρεται στο άρθρο 29 της υπ’ αριθμ. 4985/ 
21-06-2010 κοινής υπουργικής απόφασης (ΦΕΚ 1026/ 
Β702-07-2010) και σύμφωνα με τις προδιαγραφές που 
συντάσσουν οι αρμόδιες υπηρεσίες και προβλέπονται 
από την εθνική και κοινοτική νομοθεσία. 

Σε περίπτωση που κατά την υλοποίηση του επεν¬ 
δυτικού σχεδίου βελτίωσης προκύψει η αποδεδειγ¬ 
μένη αναγκαιότητα τροποποίησης του, η εγκριθείσα 
ενίσχυση καταβάλλεται στο δικαιούχο μετά από την 
έγκριση της τροποποίησης από τον Υπουργό Αγροτικής 
Ανάπτυξης και Τροφίμων ή άλλο εξουσιοδοτημένο από 
αυτόν όργανο, κατόπιν σχετικής εισήγησης του Φορέα 
Εφαρμογής. Η εν λόγω τροποποίηση θα λαμβάνει υπόψη 
τις προθεσμίες, το χρονοδιάγραμμα και τους σχετικούς 
κανόνες στο ΠΑΑ 2007-2013. 

Ο δικαιούχος υποβάλλει αίτηση τροποποίησης στο 
Φορέα Εφαρμογής πριν την πραγματοποίηση των αιτού- 
μενων παρεκκλίσεων ή/και μεταβολών η οποία συνοδεύ¬ 
εται από τεχνική έκθεση πλήρως τεκμηριωμένη, υπογε¬ 
γραμμένη από το δικαιούχο και τον αρμόδιο συντάκτη 
καθώς και όλα τα απαραίτητα στοιχεία, έγγραφα και 
δικαιολογητικά που τεκμηριώνουν το αίτημα. 

Σε περίπτωση που το αίτημα γίνεται αποδεκτό, εκδί- 
δεται η σχετική απόφαση τροποποίησης της ατομικής 
απόφασης έγκρισης του επενδυτικού σχεδίου βελτίω¬ 
σης, του Υπουργού Αγροτικής Ανάπτυξης και Τροφίμων 
ή άλλου εξουσιοδοτημένου από αυτόν οργάνου κατόπιν 
σχετικής εισήγησης του Φορέα Εφαρμογής. Στην περί¬ 
πτωση που το ανωτέρω αίτημα δεν γίνεται αποδεκτό, 
ο δικαιούχος ενημερώνεται εγγράφως για την αιτιο¬ 
λογία της απόφασης αυτής και για την υποχρέωση να 
υλοποιήσει το επενδυτικό σχέδιο βελτίωσης σύμφωνα 
με τα προβλεπόμενα στην ισχύουσα ατομική απόφαση 
έγκρισης. 

Γίνονται δεκτές μέχρι τρεις (3) τροποποιήσεις των 
ατομικών αποφάσεων έγκρισης των επενδυτικών σχε¬ 
δίων βελτίωσης μη συμπεριλαμβανομένων των τροπο¬ 
ποιήσεων του χρονοδιαγράμματος υλοποίησης του 
έργου. 

Β. Δεν θεωρούνται ουσιώδεις παρεκκλίσεις ή/και με¬ 
ταβολές, και συνεπώς δεν απαιτείται τροποποίηση της 
ατομικής απόφασης έγκρισης οι παρακάτω περιπτώσεις: 


1. Γεωργικά κτίσματα και κατασκευές: 

• Οι περιπτώσεις μείωσης του μεγέθους του χώρου 
σταβλισμού των ζώων, με την προϋπόθεση ότι πλη- 
ρούνται οι εθνικές προδιαγραφές, όπου προβλέπονται, 
χωρίς να μειώνεται η δυναμικότητα του. 

• Αλλαγή χωροθέτησης επιλέξιμων επενδύσεων χωρίς 
αλλαγή της δυναμικότητας τους. 

• Όλες οι υπόλοιπες περιπτώσεις διαφοροποίησης, με 
την προϋπόθεση ότι δεν επηρεάζεται η δυναμικότητα 
της εκμετάλλευσης. 

Οι παρεκκλίσεις αυτές γίνονται αποδεκτές εφόσον 
προσκομίζονται με την αίτηση πληρωμής: 

α) εγκεκριμένος συγκριτικός πίνακας λειτουργικότη¬ 
τας και προδιαγραφών ή εγκεκριμένος συγκριτικός πί¬ 
νακας λειτουργικότητας (όπου δεν υφίστανται κοινοτικά 
πρότυπα ή εθνικές προδιαγραφές), εγκεκριμένα αρχιτε¬ 
κτονικά σχέδια με διάταξη εξοπλισμού και εγκεκριμένη 
τεχνική έκθεση, 

β) όλα τα απαιτούμενα κατά περίπτωση επένδυσης 
δικαιολογητικά φακέλου πληρωμής (π.χ. άδεια δόμη¬ 
σης, άδεια εγκατάστασης, άδεια λειτουργίας κ.λπ.). 
γ) δικαιολογητικά τεκμηρίωσης της νόμιμης κατοχής του 
αγροτεμαχίου όπου πρόκειται να γίνουν οι επενδύσεις, 
σύμφωνα με την υπ’ αριθμ. 11308/16-11-2010 υπουργική 
απόφαση (ΦΕΚ 1964/Β721 -12-2010) μόνο για τις περι¬ 
πτώσεις αλλαγής της χωροθέτησης. Για τις αποθήκες 
ισχύουν τα αναφερόμενα στο άρθρο 16, Τμήμα III της 
υπ’ αριθμ. 11308/16-11-2010 υπουργική απόφαση (ΦΕΚ 
1964/Β721 -12-2010). 

2. Γεωργικοί ελκυστήρες: 

α) Όταν η επένδυση υλοποιείται με διαφοροποίηση 
της ιπποδύναμης σύμφωνα με τα ποσοστά του παρα¬ 
κάτω πίνακα: 


ΕΠΙΛΕΞΙΜΗ ΙΠΠΟΔΥΝΑΜΗ 
ΕΛΚΥΣΤΗΡΑ 

ΠΟΣΟΣΤΟ 

ΔΙΑΦΟΡΟΠΟΙΗΣΗΣ 

Έως 115 ίππους 

20% 

Από 115,1 έως 175 ίππους 

10% 

Πάνω από 175,1 ίππους 

5% 


και με την προϋπόθεση ότι η νέα ιπποδύναμη: 

• δεν υπερβαίνει τους 85 ΗΡ εφόσον πρόκειται για 
δενδροκομικό ελκυστήρα ή αντίστοιχα τους 100 ΗΡ εφό¬ 
σον πρόκειται για γεωργικό ελκυστήρα γενικής χρήσης, 
εάν με την αίτηση ενίσχυσης δεν έχει προσκομιστεί 
μελέτη υπολογισμού της ιπποδύναμης ή, 

• δεν υπερβαίνει την μέγιστη ιπποδύναμη που προκύ¬ 
πτει από την προσκομισθείσα με την αίτηση ενίσχυσης 
μελέτη, στις περιπτώσεις που έχει προσκομιστεί. 

β) Όταν η επένδυση υλοποιείται με αύξηση της ιππο¬ 
δύναμης, εφόσον δεν υπερβαίνει την μέγιστη ιπποδύ¬ 
ναμη που προκύπτει από την προσκομισθείσα με την 
αίτηση ενίσχυσης μελέτη και με την προϋπόθεση ότι 
δεν αυξάνεται το επιλέξιμο κόστος της δαπάνης. 

γ) Σύμφωνα με το άρθρο 17, τμήμα I της υπ’ αριθμ. 
11308/16-11-2010 υπουργικής απόφασης (ΦΕΚ 1964/Β7 
21-12-2010), οι ιπποδυνάμεις των ελκυστήρων εγκρίνονται 
σύμφωνα με το ισχύον την ημερομηνία υποβολής της 
αίτησης ενίσχυσης επίπεδο εκπομπών ρύπων: «ΦΑΣΗ». 
Τροποποιούμενης της σχετικής «ΦΑΣΗΣ» προσαρμόζο¬ 
νται ανάλογα και οι εγκεκριμένες ιπποδυνάμεις χωρίς 

να απαιτείται η τροποποίηση της ατομικής απόφασης 
ένταξης πράξης. Για το σκοπό αυτό, προσκομίζεται 
από τον εξουσιοδοτημένο αντιπρόσωπο η αντίστοιχη 
βεβαίωση. 

3. Μηχανολογικός και λοιπός εξοπλισμός: Όταν η 
επενδυτική δαπάνη υλοποιείται με διαφοροποίηση του 
μεγέθους ή της δυναμικότητας της χωρίς ωστόσο να 
μεταβάλλονται οι στόχοι του σχεδίου βελτίωσης ή η 
δυναμικότητα της εκμετάλλευσης. 

4. Όλες οι περιπτώσεις υλοποίησης του φυσικού αντι¬ 
κειμένου σύμφωνα με την ατομική απόφαση έγκρισης, 
αλλά με δαπάνη μικρότερη της επιλέξιμης. 

Σε όλες τις παραπάνω περιπτώσεις: 

1. Είναι δυνατή η μεταφορά δαπάνης μεταξύ των επεν¬ 
δύσεων χωρίς να απαιτείται τροποποίηση της ατομικής 
απόφασης έγκρισης και για ποσοστό έως 20% του επι¬ 
λέξιμου κόστους του επενδυτικού σχεδίου. Το ποσό που 
μεταφέρεται προέρχεται από επενδύσεις που υλοποιή¬ 
θηκαν ως προς το φυσικό αντικείμενο σύμφωνα με την 
ατομική απόφαση έγκρισης, αλλά με δαπάνη μικρότερη 
της εγκεκριμένης (με εξαίρεση την περίπτωση 2β της 
παραγράφου Β που αφορά στους γεωργικούς ελκυστή- 
ρες). Η μεταφορά δαπάνης θα γίνεται με την αίτηση 
πληρωμής και για το σκοπό αυτό θα προσκομίζεται 
συμπληρωμένος επεξηγηματικός πίνακας. 

Σε καμία περίπτωση δεν μπορεί να γίνει υπέρβαση 
του συνολικού επιλέξιμου προϋπολογισμού του σχεδί¬ 
ου βελτίωσης, καθώς επίσης και των περιορισμών που 
αναφέρονται στο άρθρο 11 της υπ’ αριθμ. 146/11-01-2011 
υπουργικής απόφασης (ΦΕΚ 12/Β'/12-02-2011). 

Η δαπάνη αγοράς γεωργικού ελκυστήρα δεν μπορεί 
να υπερβαίνει τα 125.000 ευρώ και τα 50.000 ευρώ στην 
περίπτωση δενδροκομικού ή αμπελουργικού ελκυστήρα 
αντίστοιχα, σύμφωνα με το άρθρο 17, τμήμα I της υπ’ 
αριθμ. 11308/16-11-2010 υπουργικής απόφασης (ΦΕΚ 1964/ 
Β721 -12-2010). 

2. Προσκομίζεται, με το αίτημα πληρωμής, τεχνική 
έκθεση του συντάκτη του αιτήματος πληρωμής στην 
οποία να τεκμηριώνεται η αναγκαιότητα της παραπάνω 
διαφοροποίησης και ότι τα νέα μεγέθη ή δυναμικότητες 
που προκύπτουν μετά από ενδεχόμενη μείωση επαρκούν 
για την κάλυψη των αναγκών της εκμετάλλευσης ή ότι 
η αύξηση των μεγεθών ή της δυναμικότητας τους είναι 
απαραίτητη προκειμένου να καλυφθούν οι ανάγκες λει¬ 
τουργίας της εκμετάλλευσης. Επίσης να τεκμηριώνεται 
ότι η διαφοροποίηση δεν επηρεάζει αρνητικά τους στό¬ 
χους του Σχεδίου Βελτίωσης, δεν επηρεάζει αρνητικά 
τα σημεία που ελήφθησαν υπόψη κατά την διαδικασία 
αξιολόγησης - γνωμοδότησης και ότι δεν έρχεται σε 
αντίθεση με το ισχύον θεσμικό πλαίσιο του «Καθεστώ¬ 
τος ενίσχυσης για την ενθάρρυνση για επενδύσεων στις 
γεωργικές εκμεταλλεύσεις» του Μέτρου 121. 

3. Όταν η επένδυση υλοποιείται με μείωση του με¬ 
γέθους ή της δυναμικότητάς της θα γίνεται αντίστοι¬ 
χα μείωση της επιλέξιμης προς καταβολή δαπάνης, με 
εξαίρεση την περίπτωση όπου η δαπάνη έχει εγκρι- 
θεί με επιλέξιμο κόστος μικρότερο από τις ανώτατες 
επιλέξιμες δαπάνες όπως ορίζονται στο Παράρτημα 
9 της ΥΑ 11308/16-11-2010 (ΦΕΚ 1964/Β721-12-2010), ενώ 
όταν υλοποιείται με αύξηση του μεγέθους ή της δυνα¬ 
μικότητας της, είναι δυνατή η αύξηση της επιλέξιμης 
προς καταβολή δαπάνης με μεταφορά ποσού από άλλες 
επενδύσεις. 


4. Σε κάθε περίπτωση, η επιλέξιμη προς καταβολή 
δαπάνη δεν μπορεί να υπερβαίνει τις ανώτατες επιλέ¬ 
ξιμες δαπάνες όπως ορίζονται στο Παράρτημα 9 της 
υπ’ αριθμ. 11308/16-11-2010 υπουργικής απόφασης (ΦΕΚ 
1964/Β721-12-2010). 

5. Σε περιπτώσεις διαφοροποίησης δαπανών που δεν 
αναφέρονται στους πίνακες του Παραρτήματος 9 της 
υπ’ αριθμ. 11308/16-11-2010 υπουργικής απόφασης (ΦΕΚ 
1964/Β721-12-2010), θα προσκομίζονται προσφορές (που 
πληρούν τις προδιαγραφές του άρθρου 13 της παρα¬ 
πάνω υπουργικής απόφασης) και φυλλάδιο τεχνικών 
προδιαγραφών για δαπάνες αξίας άνω των 25.000€ ή 
δαπάνες «νέας τεχνολογίας». 

6. Σε κάθε περίπτωση τα όργανα που εμπλέκονται 
στις διαδικασίες πιστοποίησης της ορθής εκτέλεσης 
του φυσικού και οικονομικού αντικειμένου, πέραν των 
οριζόμενων στην παρούσα, σε περίπτωση αμφιβολιών, 
δύνανται να ελέγχουν με κάθε πρόσφορο τρόπο το ρε¬ 
αλιστικό κόστος υλοποίησης των επενδυτικών δαπανών 
και να προχωρούν σε αιτιολογημένες περικοπές.» 

Άρθρο 2 

Τροποποίηση του άρθρου 8 
της υπουργικής απόφασης 16270/23.11.12 
(ΦΕΚ 3246/Β72012) 

Αντικαθιστούμε το Άρθρο 8 της υπ’ αριθμ. 16270/23.11.12 
υπουργικής απόφασης (ΦΕΚ 3246/Β72012) ως εξής: 

«Αρθρο 8 

Απαιτούμενα δικαιολογητικά 
και διαδικασία καταβολής της ενίσχυσης 

Με την πρώτη Αίτηση Πληρωμής, η οποία υποβάλλεται 
εντός δώδεκα (12) μηνών από την ημερομηνία έκδοσης 
της ατομικής απόφασης έγκρισης του έργου και με την 
ολοκλήρωση κατ’ ελάχιστον του 20% του συνολικού επι¬ 
λέξιμου προϋπολογισμού του επενδυτικού σχεδίου βελ¬ 
τίωσης, ο δικαιούχος υποβάλλει όλες τις απαραίτητες 
αδειοδοτήσεις (όπως πολεοδομικές, περιβαλλοντικές) 
εφόσον αυτές απαιτούνται από τη φύση των αιτούμενων 
επενδύσεων, προκειμένου να διασφαλίζεται η νομιμό¬ 
τητα της υλοποίησης του έργου και να διευκολύνεται 
η παρακολούθηση των εργασιών αυτού. 

Σε περιπτώσεις λήψης προκαταβολής, το πρώτο αί¬ 
τημα πληρωμής κατατίθεται από το δικαιούχο όταν 
έχει υλοποιηθεί εγκεκριμένο φυσικό και οικονομικό 
αντικείμενο σε όρους δημόσιας δαπάνης, τουλάχιστον 
ίσο με το ποσό της προκαταβολής και με την προϋπό¬ 
θεση τήρησης των όρων του Αρθρου 23 της υπ’ αριθμ. 
4985/2010 κοινής υπουργικής απόφασης. Η εγγυητική 
επιστολή προκαταβολής επιστρέφεται στο αντίστοιχο 
χρηματοπιστωτικό ίδρυμα μετά την αναγνώριση - εκκα¬ 
θάριση από το Φορέα Εφαρμογής, επιλέξιμων δαπανών 
οι οποίες αντιστοιχούν σε δημόσια δαπάνη τουλάχιστον 
ίση με το ποσό της προκαταβολής που έχει καταβληθεί 
στο δικαιούχο. Σε περίπτωση που δεν υποβληθούν οι 
ανωτέρω δαπάνες εντός του χρονικού διαστήματος που 
ορίζεται στο Αρθρο 23 της υπ’ αριθμ. 4985/2010 κοινής 
υπουργικής απόφασης, η εγγυητική επιστολή καταπίπτει 
και το έργο απεντάσσεται. 

Προκειμένου η Αίτηση Πληρωμής να θεωρείται πλήρης 
και να οριστικοποιηθεί στο Πληροφορικό Σύστημα του 
Μέτρου, πρέπει να συμπεριλαμβάνει τα δικαιολογητικά 
που ακολουθούν με τη σειρά που παρατίθενται: 

1. Υπεύθυνη δήλωση του συντάκτη του αιτήματος 
πληρωμής, σύμφωνα με σχετικό υπόδειγμα, για τις πε¬ 
ριπτώσεις που απαιτείται. 

2. Κατάλογο με αριθμημένη λίστα των δικαιολογητι- 
κών που συνυποβάλλονται. Ο αύξων αριθμός του κάθε 
δικαιολογητικού που υπάρχει στη λίστα θα πρέπει να 
αντιστοιχεί στον αριθμό που θα αναγράφεται στο πάνω 
δεξί μέρος της φωτοτυπίας του δικαιολογητικού. 

3. Βεβαίωση Δημάρχου ή Κοινοτάρχη για το μόνιμο 
της κατοικίας (δεν προσκομίζεται για νομικά πρόσωπα). 

4. Δικαιολογητικά που αφορούν τη νόμιμη λειτουρ¬ 
γία της εκμετάλλευσης (άδεια εγκατάστασης, άδεια 
λειτουργίας κλπ.), και τα οποία προσκομίζονται με την 
τελική αίτηση πληρωμής όπως ορίζεται στο άρθρο 39 
της υπ’ αριθμ. 11308/16-11-2010 υπουργικής απόφασης 
(ΦΕΚ 1964/Β'/21-12-2010). Η δυναμικότητα των αδειοδο- 
τήσεων θα πρέπει να καλύπτει τη δυναμικότητα που 
έχει δηλωθεί στην αίτηση ενίσχυσης. Στην περίπτωση 
συζύγων οι αδειοδοτήσεις γίνονται αποδεκτές αν έχουν 
εκδοθεί σε οποιοδήποτε από τα δύο ονόματα. 

5. Φωτοαντίγραφο της πρώτης σελίδας του βιβλια¬ 
ρίου της τράπεζας όπου θα φαίνονται το όνομα του 
δικαιούχου και ο αριθμός λογαριασμού στον οποίο θα 
κατατεθεί το ποσό της ενίσχυσης. Για τα νομικά πρό¬ 
σωπα ο λογαριασμός θα πρέπει να είναι εταιρικός (στο 
όνομα της εταιρείας). 

6. Πίνακας με τα απαραίτητα στοιχεία των υποβαλλό¬ 
μενων παραστατικών για τη δικαιολόγηση των δαπανών. 

7. Γ ια την τεκμηρίωση του οικονομικού αντικειμένου: 

Θα προσκομίζονται φωτοτυπίες των οικονομικών πα¬ 
ραστατικών, σύμφωνα με τη διαδικασία που προβλέ- 
πεται στο άρθρο 5 της παρούσας. Συγκεκριμένα, θα 
προσκομίζεται ένας φάκελος με τα φωτοτυπημένα εκ 
των πρωτοτύπων οικονομικά παραστατικά (τιμολόγια, 
δελτία αποστολής, εξοφλητικές αποδείξεις κ,λπ.). 

8. Για την τεκμηρίωση της εξόφλησης των παραστα¬ 
τικών διευκρινίζονται τα εξής: 

• Για παραστατικά που αφορούν σε αγορές από το 
εσωτερικό της χώρας και σύμφωνα με τον ν. 3842/10 
άρθρο 20, όπως ισχύει κάθε φορά σύμφωνα με την 
κείμενη νομοθεσία, πρέπει: 

α) Φορολογικά στοιχεία αξίας ή λοιπά έγγραφα που 
εκδίδονται ή συντάσσονται αντί φορολογικών στοιχεί¬ 
ων, συνολικής αξίας άνω των τριών χιλιάδων (3.000) 
ευρώ, τα οποία εκδίδονται για συναλλαγές μεταξύ 
επιτηδευματιών να εξοφλούνται μέσω επαγγελματι¬ 
κών τραπεζικών λογαριασμών του εκδότη - πωλητή 
αγαθών ή υπηρεσιών και του λήπτη των αντίστοιχων 
στοιχείων ή επιταγών που εξοφλούνται μέσω των ίδιων 
λογαριασμών και 

β) Τα φορολογικά στοιχεία συνολικής αξίας χιλίων 
πεντακοσίων (1.500) ευρώ και άνω, που εκδίδονται για 
πώληση αγαθών ή παροχή υπηρεσιών σε ιδιώτες, να 
εξοφλούνται από τους λήπτες τους, αγοραστές των 
αγαθών ή των υπηρεσιών, μέσω τράπεζας, με χρεωστι¬ 
κές ή πιστωτικές κάρτες ή μέσω τραπεζικού λογαρια¬ 
σμού και με επιταγές. Δεν επιτρέπεται εξόφληση των 
στοιχείων αυτών με μετρητά. 

Για τα ανωτέρω μαζί με τα τιμολόγια και τα αντίστοι¬ 
χα δελτία αποστολής να προσκομίζονται τα σχετικά 
αντίγραφα συναλλαγών (επιταγών, κατάθεσης, κ,λπ.). 


Σε κάθε περίπτωση και ανεξαρτήτως ποσού πληρω¬ 
μής απαιτείται εξοφλητική απόδειξη. Σημειώνεται ότι η 
τραπεζική επιταγή θα πρέπει να φέρει ημερομηνία προ¬ 
γενέστερη από την ημερομηνία της Αίτησης Πληρωμής. 

• Για προμήθεια εξοπλισμού απευθείας από το εξωτε¬ 
ρικό να προσκομίζεται το τιμολόγιο πώλησης του οίκου 
του εξωτερικού, παραστατικά διακίνησης και εξόδων 
(τα εκάστοτε προβλεπόμενα από την νομοθεσία συνο¬ 
δευτικά έγγραφα, π.χ. φορτωτικές, ναύλος μεταφοράς, 
ασφάλιστρα μεταφοράς εξοπλισμού κ.λπ., ανεξάρτητα 
αν αυτά περιέχονται ή όχι στο τιμολόγιο πώλησης ανά¬ 
λογα αν η πώληση είναι ΘΙΡ ή ΡΟΒ), αντίγραφο αποδει¬ 
κτικού εξόφλησης των παραστατικών από τη μεσολα¬ 
βούσα τράπεζα και εφόσον, απαιτείται εκτελωνισμός, 
(για χώρες εκτός ΕΕ) αντίγραφο της σχετικής άδειας 
εκτελωνισμού. Τα δικαιολογητικά θα είναι μεταφρασμέ¬ 
να στην Ελληνική γλώσσα. 

9. Φορολογική και ασφαλιστική ενημερότητα σύμφωνα 
με το άρθρο 242, παρ. 4 του ν. 4072/2012, όπως αυτός 
ισχύει κάθε φορά. 

Με εγκύκλιο του Ειδικού Γραμματέα Κοινοτικών Πό¬ 
ρων και Υποδομών καθορίζονται οι λεπτομέρειες που 
αφορούν στα κατά περίπτωση επενδυτικών δαπανών 
δικαιολογητικά.» 

Άρθρο 3 

Τελικές Διατάξεις 

1. Κατά τα λοιπά ισχύει η υπ’ αριθμ. 16270/23.11.12 (ΦΕΚ 
3246/Β'/2012) απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 2013 

Ο ΥΠΟΥΡΓΟΣ 

ΑΘΑΝΑΣΙΟΣ ΤΣΑΥΤΑΡΗΣ 
-♦- 

Αριθμ. 1502 (2) 

Παροχή εξουσιοδότησης για υπογραφή εγγράφων «ΜΕ 
ΕΝΤΟΛΗ ΑΝΤΙΠΕΡΙΦΕΡΕΙΑΡΧΗ» από την Προϊσταμέ- 
νη της Διεύθυνσης Αγροτικής Οικονομίας και Κτη¬ 
νιατρικής της Π.Ε. Πιερίας. 

Η ΑΝΤΙΠΕΡΙΦΕΡΕΙΑΡΧΗΣ ΠΙΕΡΙΑΣ 

Έχοντας υπόψη: 

1) Τις διατάξεις των άρθρων 3, 160, 186 και 283, του 
Ν. 3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλικρά¬ 
της» (ΦΕΚ 87/τ.Α77-06-2010). 

2) Τις διατάξεις του άρθρου 9 του Ν. 2690/99 «Κύ¬ 
ρωση του Κώδικα Διοικητικής Διαδικασίας και άλλες 
διατάξεις». 

3) Τις διατάξεις του άρθρου 7 παρ.2 περ.β' του 
Ν. 3469/06 

4) Τις διατάξεις του Π.Δ. 133/2010 «Οργανισμός της 
Περιφέρειας Κεντρικής Μακεδονίας» (ΦΕΚ 226/τ.Α7 
27-12-2010). 

5) Την υπ’ αριθμ ΓΠΚΜ 1327/8-4-2011 (ΦΕΚ 1040/Β7 
27-5-2011) απόφαση Περιφερειάρχη Κεντρικής Μακε¬ 
δονίας περί ανάθεσης άσκησης τομέων αρμοδιοτήτων 
στους Αντιπεριφερειάρχες 

6) Τ ις υπηρεσιακές ανάγκες και την αναγκαιότητα πα¬ 
ροχής εξουσιοδότησης υπογραφής στον Προϊστάμενο 
Διεύθυνσης Διοικητικού - Οικονομικού της Π.Ε. Πιερίας 

7) Το γεγονός ότι από την παρούσα απόφαση δεν 
προκαλείται δαπάνη σε βάρος του προϋπολογισμού 
της Περιφέρειας Κεντρικής Μακεδονίας, αποφασίζουμε: 

Παρέχουμε στην Προϊσταμένη της Διεύθυνσης Αγρο¬ 
τικής Οικονομίας και Κτηνιατρικής της Περιφερειακής 
Ενότητας Πιερίας την εξουσία να υπογράφει «Με εντολή 
Αντιπεριφερειάρχη» έγγραφα που αφορούν: 

1/Εγγραφα, διαβιβαστικά, οδηγίες ή αποφάσεις που 
αφορούν την εύρυθμη λειτουργία της Διεύθυνσης. 

2. Την κατανομή και τοποθέτηση των υπαλλήλων στα 
τμήματα της Διεύθυνσης και την ανάθεση καθηκόντων 
σε αυτούς. 

3. Την ετήσια θεώρηση βιβλιαρίων υγείας των υπαλ¬ 
λήλων της Διεύθυνσης. 

4. Τον ορισμό υπαλλήλων της Διεύθυνσης που συμμε¬ 
τέχουν σε επιτροπές που συγκροτούνται από άλλους 
φορείς. 

ΤΜΗΜΑ ΠΟΙΟΤΙΚΟΥ ΕΛΕΓΧΟΥ 

1. Ποιοτικοί έλεγχοι νωπών και μεταποιημένων οπωρο- 
κηπευτικών κατά τις εξαγωγές, εισαγωγές και διακίνησή 
τους και έκδοση των σχετικών πιστοποιητικών. 

2. Φυτοϋγειονομικοί έλεγχοι κατά τις εξαγωγές φυ¬ 
τικών προϊόντων και έκδοση των αντίστοιχων πιστο¬ 
ποιητικών. 

3/Εγκριση προγράμματος ποιοτικών και φυτοϋγειο- 
νομικών ελεγκτών. 

4. Έγκριση υπερωριακής απασχόλησης σε ποιοτικούς 
και φυτοϋγειονομικούς ελεγκτές για ελέγχους σε εξα¬ 
γωγές, εισαγωγές και διακίνηση νωπών και μεταποιη¬ 
μένων οπωροκηπευτικών, καθώς και φυτών ή φυτικών 
μερών. 

5. Ποιοτικούς ελέγχους νωπών οπωροκηπευτικών κα¬ 
θώς και ελέγχους τήρησης των κανόνων της εμπορίας 
τους σε σημεία πώλησης (λιανικής και χοντρικής). 

6. Ποιοτικούς ελέγχους μεταποιημένων οπωροκηπευ¬ 
τικών σε σημεία πώλησης (λιανικής και χοντρικής). 

7. Ελέγχους σε μεταποιητικές μονάδες που μεταποι¬ 
ούν προϊόντα φυτικής προέλευσης και έκδοση βεβαίω¬ 
σης καταλληλότητας για την αδειοδότηση τους. 

8. Ευθύνη φυτοπροστασίας και παρακολούθησης των 
Γεωργικών Προειδοποιήσεων, καθώς και συνεργασία 
με το αρμόδιο Π.Κ.Π.Φ.&Π.Ε. για την παρακολούθηση 
εχθρών και ασθενειών στις καλλιέργειες του Νομού. 

9. Παρακολούθηση των εξελίξεων στα μέσα, τις μεθό¬ 
δους και τις τεχνικές στον τομέα προστασίας των καλ¬ 
λιεργούμενων φυτών από διάφορους εχθρούς, ασθένει¬ 
ες και ζιζάνια και η παροχή οδηγιών στους αγρότες για 
την ορθή χρήση των φυτοπροστατευτικών προϊόντων. 

10. Τήρηση Μητρώων κατασκευαστών ξύλινων μέσων 
συσκευασίας και έλεγχος τους. 

11. Πραγματοποίηση φυτοϋγειονομικών επισκοπήσεων 
για φυτοπαθογόνα: καραντίνας, για Προστατευόμενη 
Ζώνη, για λήψη εκτάκτων μέτρων και γενικότερα ό,τι 
προβλέπεται από την Ευρωπαϊκή Νομοθεσία. 

12. Τήρηση φυτοϋγειονομικού μητρώου και έκδοση 
φυτοϋγειονομικού διαβατηρίου. 

13. Φυτοϋγειονομικός έλεγχος των εγγεγραμμένων 
στο φυτοϋγειονομικό μητρώο και ενημέρωση τους. 

14. Φυτοϋγειονομικός έλεγχος στην εσωτερική αγορά. 

15/Ελεγχοι υπολειμμάτων σε εισαγόμενα - εξαγόμενα 

και διακινούμενα εντός της χώρας φυτικά προϊόντα. 


16. Επιβολή κυρώσεων στα πλαίσια άσκησης ποιοτικού 
ελέγχου επί νωπών / επεξεργασμένων μεταποιημένων 
και βαθιάς κατάψυξης οπωροκηπευτικών (Α' βάθμια και 
Β' βάθμια). 

17. Βεβαίωση καταλληλότητας ΦΙΧ για μεταφορά νω¬ 
πών και / ή μεταποιημένων προϊόντων φυτικής προέ¬ 
λευσης. 

18. Έκδοση απόφασης συγκομιδής Ακτινιδίων. 

19/Ελεγχος της εμπορίας φυτοπροστατευτικών προϊό¬ 
ντων (καταστήματα, χρήστες, υπολείμματα σε αγροτικά 
προϊόντα, σκευάσματα, εγγυημένη σύνθεση, ετικέτες, 
διαφήμιση). 

20. Έλεγχος των αδειοδοτημένων επιχειρήσεων κατα¬ 
πολέμησης εντόμων και τρωκτικών σε κατοικημένους 
χώρους. 

21. Έλεγχος προϋποθέσεων αδειοδότησης και ανανέ¬ 
ωσης άδειας καταστημάτων εμπορίας και αποθήκευσης 
φυτοπροστατευτικών προϊόντων. 

22. Τήρηση στατιστικών στοιχείων εισαγωγών, εξα¬ 
γωγών και διακίνησης νωπών και μεταποιημένων οπω¬ 
ροκηπευτικών. 

23. Τήρηση του ηλεκτρονικού μητρώου εμπόρων 
νωπών οπωροκηπευτικών (εγγραφή στο μητρώο και 
αναγγελίες). 

24. Παροχή οδηγιών για την μεταποίηση, τυποποίηση 
και συσκευασία νωπών και μεταποιημένων προϊόντων 
φυτικής προέλευσης με σκοπό τη βελτίωση της αντα¬ 
γωνιστικότητας στην εσωτερική και εξωτερική αγορά. 

25. Δειγματοληψίες νωπών ή μεταποιημένων οπωρο¬ 
κηπευτικών, φυτών, φυτικών μερών και άλλων αντικει¬ 
μένων είτε στα πλαίσια υποχρεώσεων της Υπηρεσίας 
(πΊοηίΙοπηρ για φυτοπροστατευτικά, ευη/βγε για φυτο- 
παθογόνα, ΠΟΕΣΕ κ.α.), είτε στα πλαίσια συνεργασίας 
με άλλες υπηρεσίες (ΕΦΕΤ, ΠΚΠΦ&ΠΕ κ.α.), είτε για διε- 
ρεύνηση καταγγελιών, είτε για εισαγωγή/εξαγωγή ενός 
φορτίου φυτικής προέλευσης, είτε για την εξακρίβωση 
κάποιου φυτοπαθογόνου. 

26. Έλεγχος οινοποιείων & εργασιών οινοποιίας (προ¬ 
ληπτική απόσταξη, έλεγχος διακίνησης οίνου, έλεγχος 
ΟΑ\/Α - έλεγχος βιβλίων και κρασιών αποθήκης - έλεγ¬ 
χος διακίνησης σταφυλιών - Δείγματα οινολασπών 
στέμφυλων - Ετικέτες - Ταινίες Ελέγχου κλπ). 

ΤΜΗΜΑ ΦΥΤΙΚΗΣ ΚΑΙ ΖΩΙΚΗΣ ΠΑΡΑΓΩΓΗΣ 

1. Έκδοση αδειών κυκλοφορίας και δελτίων ταξινό¬ 
μησης των πάσης φύσεως γεωργικών μηχανημάτων 
(γεωργικοί ελκυστήρες, θεριζοαλωνιστικές, βαμβακο- 
συλλεκτικές, μηχανήματα πολλαπλής χρήσης κ.λ.π.) 

2. Πτυχία χειριστών γεωργικών μηχανημάτων. 

3. Αντίγραφα αδειών κυκλοφορίας και πτυχίων χειρι¬ 
στών γεωργικών μηχανημάτων. 

4. Βεβαιώσεις για την έκδοση αδειών κυκλοφορίας 
Φ.Ι.Χ. αγροτικών αυτοκινήτων. 

5. Θεωρήσεις Προγραμμάτων Αγροτικού Εξηλεκτρι¬ 
σμού και δελτίων αγροτικού εξηλεκτρισμού. 

6. Έκδοση - Θεώρηση μελισσοκομικών βιβλιαρίων. 

7. Βεβαιώσεις κατοχής μελισσοσμηνών. 

8. Βεβαιώσεις διαγραφής από το μελισσοκομικό μη¬ 
τρώο. 

9. Εφαρμογή του προγράμματος «Βελτίωση της πα¬ 
ραγωγής και εμπορίας των προϊόντων μελισσοκομίας». 

10. Βεβαιώσεις για εγκεκριμένου τύπου θερμοκηπιακές 
εγκαταστάσεις. 

11. Άδειες εγκατάστασης κτηνοπτηνοτροφικών εγκα¬ 
ταστάσεων. 

12. Βεβαιώσεις καταλληλότητας αγροτεμαχίων για 
γεωργική και γεωργοκτηνοτροφική χρήση. 

13. Χαρακτηρισμός γεωργικής γης - έκδοση βεβαιώσε¬ 
ων για γεωργική γη υψηλής παραγωγικότητας. 

14/Εγκριση λειτουργικότητας γεωργοκτηνοτροφικών 
κτισμάτων. 

15. Χορήγηση παρέκκλισης στην ανέγερση γεωργο- 
κτηνοτροφικών κτισμάτων. 

16. Χορήγηση βεβαιώσεων για ανέγερση γεωργικών 
αποθηκών μικρός κλίμακας (μέχρι 15 τ.μ. χωρίς οικο¬ 
δομική άδεια). 

17. Χορήγηση βεβαιώσεων αναγκαιότητας και λειτουρ¬ 
γικότητας γεωργικών αποθηκών. 

18/Εκδοση βεβαιώσεων εκτροφής βοοειδών προέλευ¬ 
σης εξωτερικού με εκτροφή άνω των 5 μηνών στην 
Ελλάδα. 

19. Μεταβιβάσεις ποσοστώσεων Αγελαδινού Γάλακτος. 

20. Θεώρηση των πιστοποιητικών εξαγωγής και εισα¬ 
γωγής ζωοτροφών. 

21. Έκδοση βεβαιώσεων ιδιότητας του Αγρότη 
(Ν. 2520/97- Μέτρα για τους Νέους Αγρότες). 

22. Εισήγηση προς το ΥΠΑΑΤ για έκδοση αποφάσεων 
προωθούμενων ποικιλιών οπωροκηπευτικών. 

23. Αποστολή στο ΥΠΑΑΤ στατιστικών στοιχείων (εκτί¬ 
μηση της γεωργικής και κτηνοτροφικής παραγωγής). 

24. Έκδοση βεβαιώσεων σχετικά με το Αμπελουργικό 
και Ελαιοκομικό Μητρώο. 

25. Χορήγηση βεβαιώσεων για την πώληση αγροτικών 
προϊόντων στο πλανόδιο εμπόριο. 

26. Χορήγηση βεβαιώσεων για την απόσταξη στεμ- 
φύλων. 

27. Εφαρμογή προγραμμάτων για την οριστική εγκα¬ 
τάλειψη και την αναδιάρθρωση αμπελουργικών εκτά¬ 
σεων. 

28. Χορήγηση δικαιωμάτων αναφύτευσης αμπελώνων 
και κατανομή των δικαιωμάτων φύτευσης αμπελώνων 
από το εθνικό απόθεμα. 

29. Υλοποίηση του προγράμματος «Εγκατάσταση 
Νέων Αγροτών». 

30. Υλοποίηση του προγράμματος «Εκσυγχρονισμός 
Γεωργικών Εκμεταλλεύσεων». 

31. Υλοποίηση του προγράμματος «Μεταποίηση και 
Εμπορία Γ εωργικών Προϊόντων» (αύξηση της αξίας των 
γεωργικών προϊόντων). 

32. Υλοποίηση του προγράμματος «Δίκτυο Γεωργικής 
Λογιστικής Πληροφόρησης» (Β.Ι.Θ.Α.). 

33. Διαχείριση του αρχείου της Εξισωτικής Αποζημί¬ 
ωσης, του ΟΣΔΕ, του καπνού και η έκδοση αντίστοιχων 
βεβαιώσεων. 

34. Εφαρμογή των γεωργοπεριβαλλοντικών προγραμ¬ 
μάτων. 

35. Χορήγηση βεβαιώσεων για άδειες παρέκκλισης 
στη χρήση βιολογικού σπόρου. 

36. Εφαρμογή προγράμματος δωρεάν διανομής τρο¬ 
φίμων. 

37. Εφαρμογή προγράμματος διανομής προϊόντων 
απόσυρσης. 

38. Παραλαβή των δράσεων των επιχειρησιακών τα¬ 
μείων, επιχειρησιακών προγραμμάτων και σχεδίων ανα¬ 
γνώρισης των Ο.Π. και θεώρηση του φύλλου ελέγχου 
χορήγησης της κοινοτικής ενίσχυσης. 


ΤΜΗΜΑ ΑΛΙΕΙΑΣ 

1. Η παρακολούθηση και εφαρμογή Κανονισμών Ευ¬ 
ρωπαϊκής Ένωσης και εθνικής νομοθεσίας στην αλιεία, 
υδατοκαλλιέργεια, μεταποίηση 

2. Εφαρμογή μέτρων Επιχειρησιακού Προγράμματος 
Αλιείας ΕΠΑΛ για τον τομέα (Αλιεία, Μεταποίηση, Υδα¬ 
τοκαλλιέργεια, Εσωτερικά Νερά) 

3. Διαδικασία αξιολόγησης, ένταξης, υλοποίησης, πα¬ 
ρακολούθησης και πληρωμής προγραμμάτων οικονομι¬ 
κών ενισχύσεων στον Τομέα Αλιείας (σε εφαρμογή μέ¬ 
τρων του ΕΠΑΛ) και κάθε αναπτυξιακού προγράμματος 
για τον Τομέα (Αλιεία, Μεταποίηση, Υδατοκαλλιέργεια, 
Εσωτερικά Νερά) 

4. Η παρακολούθηση ενιαίας βάσης δεδομένων αλι¬ 
ευτικού θαλάσσιου στόλου ΚΑΜ & ΕΑΜ 

5. Τήρηση στοιχείων των πάσης φύσεως αλιευτικών 
εκμεταλλεύσεων, τήρηση μητρώου μεταποιητικών, υδα- 
τοκαλλιεργητικών, οστρ/κών μονάδων - συγκέντρωση 
στατιστικών στοιχείων παραγωγής 

6. Τήρηση μητρώου Αλιευτικών Συνδικαλιστικών Ορ¬ 
γανώσεων και Συνεταιρισμών, καθώς και η εποπτεία 
νομιμότητάς τους 

7. Χορήγηση επαγγελματικών εργαλείων στα σκάφη 
παράκτιας αλιείας 

8. Έγκριση μεταλεμβολόγησης - μετανηολόγησης 
επαγγελματικών αλιευτικών σκαφών 

9. Η τεχνική στήριξη και παροχή οδηγιών σε αλ/κούς 
συν/σμούς, υδατοκαλλιεργητές, οστρακοκαλλιεργητές, 
μεταποιητές και ομάδες παραγωγών 

10. Προγραμματισμός και προώθηση υλοποίησης υπο¬ 
δομών για την ορθολογική διαχείριση των αλιευτικών 
πόρων, για την ανάπτυξη, στήριξη της αλιείας και προ¬ 
στασία του θαλάσσιου περ/ντος και των υδρόβιων ορ¬ 
γανισμών (ΤΕΧΝΗΤΟΙ ΥΦΑΛΟΙ, αλ/κά καταφύγια) 

11. Παρακολούθηση και καταγραφή προτάσεων για 
την κατασκευή και λειτουργία αλιευτικών καταφυγίων, 
υποδομών και εξοπλισμών σε λιμένες αλιευτικούς ή λι¬ 
μένες που εξυπηρετούν αλιευτικά σκάφη 

12. Χορήγηση σχετικών βεβαιώσεων απασχολούμενων 
στην αλιεία, στις υδατοκαλλιέργειες και στη μεταποίηση 

13. Χορήγηση βεβαιώσεων παραγωγής οστράκων για 
την έκδοση άδειας λαϊκών αγορών ή υπαίθριου εμπο¬ 
ρίου, για την έκδοση άδειας βοηθητικού σκάφους για 
την οστρ/γεια, για τη θεώρηση εγγράφων καταγραφής 
από το Τμήμα Κτηνιατρικής και για τη χορήγηση αφο¬ 
ρολόγητων καυσίμων 

14. Παρακολούθηση των εξελίξεων, μέσων, μεθόδων 
και τεχνικών στον τομέα των υδατοκαλλιεργειών 

15. Η παρακολούθηση λειτουργίας μεταποιητικών μο¬ 
νάδων 

16. Ο έλεγχος τήρησης των αποφάσεων μίσθωσης, 
αδειών ίδρυσης και λειτουργίας καθώς και των απο¬ 
φάσεων περ/κών όρων (ΑΕΠΟ) υδατοκαλλιεργητικών 
μονάδων 

17. Η παρακολούθηση και ο έλεγχος της εφαρμογής 
των όρων των συμβάσεων εκμίσθωσης από το Δημόσιο 
των ιχθυοτρόφων υδάτων 

18. Επίβλεψη τήρησης των όρων συμβολαίων μίσθωσης 
και εγκατάστασης θυννείων και η γνωμάτευση για την 
εγκατάσταση νέων 

19. Διαδικασία για το χαρακτηρισμό και οριοθέτηση Περιο¬ 
χών Οργανωμένης Ανάπτυξης Υδατοκαλλιεργειών (Π.Ο.Α.Υ.) 
καθώς και την παρακολούθηση της λειτουργίας αυτών 

20. Γνωματεύσεις, αξιολογήσεις μελετών κ.α. με σκοπό 
την ίδρυση μονάδων υδατοκαλλιέργειας, αξιοποίησης 
αλιευμάτων, Κέντρων Αποστολής Οστράκων (Κ.Α.Ο.) και 
εξυγιαντηρίων, και την εισήγηση όρων και προϋποθέ¬ 
σεων για την έκδοση των αποφάσεων μίσθωσης, των 
αδειών ίδρυσης καθώς και των Αποφάσεων Περιβαλ¬ 
λοντικών Όρων (ΑΕΠΟ). Επίσης, γνωμοδότηση για την 
παραχώρηση, μίσθωση και αναμίσθωση υδάτινων εκτά¬ 
σεων για την ίδρυση, επέκταση και μετεγκατάσταση 
μονάδων υδατ/γειας εντατικής ή ημιεντατικής μορφής 
των ιχθυοτρόφων υδάτων καθώς και για τη χορήγηση 
άδειας ίδρυσης & λειτουργίας. 

21. Παρακολούθηση ποιότητας νερών με δειγματολη¬ 
ψίες σε καθορισμένους σταθμούς για αλιεία και καλλι¬ 
έργεια οστρακοειδών στο Θερμαϊκό Κόλπο 

22. Παρακολούθηση της ρύπανσης και της μόλυνσης 
του υδάτινου περιβάλλοντος 

23. Σύμφωνη γνώμη για την επαγγελματικότητα αλιεία 

24. Χορήγηση βεβαιώσεων καταλληλότητας υδάτων 
για εκτροφή υδρόβιων οργανισμών 

25. Έλεγχος τήρησης Προγραμματικών συμβάσεων 
που καταρτίζει το Τμήμα Αλιείας 

26. Εισήγηση για τη λήψη μέτρων για την προστασία 
των εσωτερικών υδάτινων οικοσυστημάτων, καθώς και 
τον καθορισμό της απαγορευτικής περιόδου αλιείας., 
λόγω αναπαραγωγής των ιχθύων. 

27. Ορισμός εκπροσώπων του τμήματος σε επιτροπές 
που συγκροτούν άλλοι φορείς 

28. Καθορισμός στόχων και την παρακολούθηση της 
υλοποίησης αυτών 

29. Σύνταξη εκλαϊκευμένων εντύπων που αφορούν 
δραστηριότητες της αλιείας, των υδατοκαλλιεργειών 
και της προστασίας των υδάτινων οικοσυστημάτων 

ΤΜΗΜΑ ΚΤΗΝΙΑΤΡΙΚΗΣ 

1. Ο ορισμός επισήμων Κτηνιάτρων για τον επίσημο 
έλεγχο των εγκαταστάσεων του άρθρου 3 παρ. 2 περ. α' 
(Π.Δ. 79/07). 

2. Χορήγηση ή ανάκληση ή ανανέωση άδειας καταλ¬ 
ληλότητας οχήματος μεταφοράς τροφίμων ζωικής προ¬ 
έλευσης (Π.Δ. 40/77). 

3. Χορήγηση ή ανάκληση ή ανανέωση άδειας καταλ¬ 
ληλότητας και κωδικού αριθμού οχημάτων μεταφοράς 
Ζωικών Υποπροϊόντων που δεν προορίζονται για κατα¬ 
νάλωση από τον άνθρωπο (Π.Δ. 211/06). 

4. Έγκριση καταχώρησης και χορήγηση αριθμού κα- 
ταχώρησης στις εγκαταστάσεις του άρθρου 3 παρ. 2 
περ.α' (Π.Δ. 79/07). 

5. Χορήγηση διακριτικών κωδικών αριθμών σε εκτρο¬ 
φές ωοπαραγωγών ορνίθων (Π.Δ. 216/03). 

6. Έγκριση απόφασης καθορισμού ψυκτικών χώρων 
προς αποστείρωση κρεάτων προσβεβλημένων από κυ- 
στικέρκωση (Β.Δ. 2-8-58). 

7. Συγκρότηση τριμελούς επιτροπής επανεξέτασης 
κατασχεθέντων τροφίμων (κοινή υπουργική απόφαση 
υπ’ αριθμ. 15523 ΦΕΚ Β' 1187/31-8-2006). 

8. Συγκρότηση πενταμελούς επιτροπής επανεξέτασης 
κατασχεθέντων τροφίμων (κοινή υπουργική απόφαση 
υπ’ αριθμ. 15523 ΦΕΚ Β' 1187/31-8-2006). 

9. Λήψη και άρση υγειονομικών μέτρων για το πρό¬ 
γραμμα παρακολούθησης των ζωνών παραγωγής αλιεί¬ 
ας και μετεγκατάστασης των ζώντων δίθυρων μαλακίων 
(Π.Δ. 79/07). 


10. Εισαγωγή σπέρματος χοίρων από τρίτες χώρες 
(Π.Δ. 420/93). 

11. Εισαγωγή σπέρματος Βοοειδών και εμβρύων Βοο¬ 
ειδών (Π.Δ. 420/93). 

12. Έγκριση από κτηνιατρικής υγειονομικής πλευράς 
εισαγωγής ζώντων ζώων και μη εδωδίμων ζωικών προ¬ 
ϊόντων από τρίτες χώρες (Π.Δ. 312/91, Π.Δ. 420/93). 

13. Η βεβαίωση, είσπραξη και απόδοση των τελών 
των επισήμων ελέγχων (υπουργική απόφαση υπ’ αριθμ. 
289667 ΦΕΚ Β Ί158/24-6-2008) 

14. Η έγκριση εγγραφής ή διαγραφής στο μητρώο 
εμπόρων της Περιφερειακής Ενότητας (υπουργική από¬ 
φαση υπ’ αριθμ. 278701 ΦΕΚ Β' 726/16-5-2005). 

15. Η υπογραφή όλων των υπολοίπων εγγράφων της 
Διεύθυνσης, συνήθους χαρακτήρα, που δεν μνημονεύ¬ 
ονται ρητά στην απόφαση. 

16/Εγκριση μετακίνησης των υπαλλήλων εκτός έδρας 
για εκτέλεση υπηρεσίας εντός νομού 

17. Έγκριση μετακίνησης των υπαλλήλων εκτός έδρας 
για εκτέλεση υπηρεσίας εκτός νομού. 

18. Χορήγηση κανονικών αδειών απουσίας στους υπαλ¬ 
λήλους της Υπηρεσίας. 

19. Χορήγηση αναρρωτικών αδειών και λοιπών αδειών 
στους υπαλλήλους της Υπηρεσίας και παραπομπή των 
υπαλλήλων της Υπηρεσίας μας στις αρμόδιες υγειονο¬ 
μικές επιτροπές. 

20. Υπογραφή προπαρασκευαστικών, εκτελεστικών, 
υπομνηστικών και διαβιβαστικών εγγράφων, αλλά και 
αυτών που παρέχουν πληροφορίες ή οδηγίες και γενικά 
εγγράφων κοινής αλληλογραφίας. 

ΤΜΗΜΑ Τ.Ε.Α. 

1. Απόφαση περί συμπληρώσεως αποφάσεων της 
Ε.Α. Πιερίας επί παραλείψεως κληρονόμων (Άρθρο 40 
Ν.Δ. 3958/59). 

2. Αποστολή στις Α.Τ.Ε. βεβαιωτικών καταστάσεων 
οφειλών κληρούχων προς εξόφληση. 

3. Χορήγηση βεβαιώσεων εξαλείψεως υποθήκης 
κλήρων (γεωργικών και οικοπεδικών) (άρθρο 6 παρ. 8 
Ν.Δ. 1189/72). 

4. Αποστολή βεβαιωτικών καταστάσεων στις Δ.Ο.Υ. 
προς είσπραξη οφειλόμενου τιμήματος για παραχωρή¬ 
σεις που γίνονται βάσει των άρθρων 6 του Ν. 666/77, 5 
του Ν. 3147/2003 και άρθρου 1 Ν.Δ. 221/74). 

5. Καθορισμός και βεβαίωση στις Δ.Ο.Υ. μισθωμάτων, 
λόγω αυθαίρετης χρήσης εποικιστικών εκτάσεων (άρ¬ 
θρο 5 του Ν. 666/77, 6 του Ν. 3147/2003). 

6. Προεργασία και εισήγηση στην Ε.Α. Πιερίας για 
επέκταση συνοικισμού προς αποκατάσταση αστέγων 
(άρθρο 69 Αγρ. Κώδικα). 

7. Τοποθέτηση εγγράφων στο αρχείο, χορήγησης 
πιστοποιητικών, βεβαιώσεων και αντιγράφων από τα 
πρωτότυπα που τηρούνται στο αρχείο. 

8. Χορήγηση βεβαιώσεων περί της ταυτότητας προσωρι¬ 
νών και οριστικών αριθμών κληροτεμαχίων και οικοπέδων. 

9. Χορήγηση βεβαιώσεων ως προς το προ του ανα¬ 
δασμού καθεστώτος ιδιοκτησιών. 

10. Χορήγηση κτηματολογικών στοιχείων αγροκτη¬ 
μάτων, συνοικισμών και αναδασμών (τοπογραφικά 
διαγράμματα, πίνακες διανομών και αποσπασμάτων) 
σε Δήμους, Κοινότητες, κληρούχους και ιδιώτες όπως 
προβλέπεται από το Νόμο, και σύμφωνα με τιμολόγιο, 
που καθορίζεται με απόφαση του αρμόδιου οργάνου. 

11. Υπογραφή πινάκων και διαγραμμάτων μεταβολών 
αγροκτημάτων, συνοικισμών και αναδασμών μετά σχε¬ 
τικών προτάσεων. 

12. Θεώρηση τοπογραφικών διαγραμμάτων ιδιωτών 
τοπογράφων, περί παραχωρήσεων εποικιστικών εκτά¬ 
σεων, βάσει των άρθρων 6 του Ν. 666/77, άρθρων 1 
και 3 Ν.Δ. 221/74, άρθρου 6 Ν. 994/79 και άρθρου 5 
Ν. 3147/2003. 

13. Θεώρηση τοπογραφικών διαγραμμάτων μετά σχε¬ 
τικών υπομνημάτων, περί αυθαιρέτων καταλήψεων εποι- 
κιστικών εκτάσεων για διοικητικές αποβολές. 

14. Πρόταση στη Διεύθυνση για μερική ή ολική ανα¬ 
μόρφωση διανομών. 

15. Ανάθεση εργασιών αναγνώρισης, αποτύπωσης και 
προσδιορισμού φωτοσταθμών με επίγειες μεθόδους 
στην περιοχή του Νομού. 


16. Τήρηση αρχείου τριγωνομετρικού, πολυγωνικού και 
υψομετρικού δικτύου. 

17. Τήρηση αρχείου δημοσίων εκτάσεων του Υπουρ¬ 
γείου Αγροτικής Ανάπτυξης και Τροφίμων. 

18. Συνεργασία με το Εθνικό Κτηματολόγιο 

19. Σχεδίαση όλων των εκτελούμενων εργασιών και 
αποσπασμάτων διαγραμμάτων. 

20. Συγκρότηση τοπογραφικών συνεργείων. 

21. Εκτέλεση εργασιών διανομών, αναδασμού, διαχω¬ 
ρισμών. 

22. Παραλαβή και φύλαξη τοπογραφικών οργάνων και 
εργαλείων. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Κατερίνη, 31 Ιανουάριου 2013 
Η Αντιπεριφερειάρχης 
ΣΟΦΙΑ ΜΑΥΡΙΔΟΥ 

